अब बिहे गरी घरजम गर्न म पूर्णरुपमा तयार भइसकेको थिएँ। तर घर परिवार, इष्टमित्र लगायत भोज खान पाइन्छ भनेर मख्ख पर्नेहरु कोही तयार भएनन्। एउटै कारण, म ती महिलासँग विवाह गर्दैछु जो समाजमा विधवा कहलिन्छिन्, जो एउटी छोरीको आमा पनि हुन्, ती महिला जसलाई आफ्नो श्रीमान् आफैँले खाएको लान्छना लगाइन्छ। अह कोही एक जना पनि त्यस्तो भेटेन मैले जसले मेरो निर्णय स्विकार गर्न सकोस्। न त मैले कसैलाई मनाउन नै सके।
